Държавен вестник, бр. 87, 2004 г., стр. 64

С Т Р .  64
Д Ъ Р Ж А В Е Н   В Е С Т Н И К
Б Р О Й  87
Чл. 32. (1) Организацията за техническо об-
служване може да извършва ТО на местата, по-
сочени в лиценза.
(2) Организацията за техническо обслужва-
не може да извършва ТО и на друго място при
неизправност на ВС или при необходимост вре-
менно да се извършва линейно ТО в съответ-
ствие с одобрена от ГД “ГВА” процедура.
Чл. 33. (1) Организацията за техническо об-
служване може да възлага извършването на дей-
ности по ТО и на подизпълнители, при условие  че
те са под контрола на неговата система за управ-
ление на качеството и че УДЕ се издава от ОТО.
(2) Подизпълнителите се посочват в описа-
нието на ОТО.
Чл. 34. (1) Организацията за техническо
обслужване разработва система за планиране
на необходимия персонал, помещения, съоръ-
жения, оборудване, инструменти, контролната
апаратура, материали и техническа документа-
ция (одобрени данни), необходими за безопас-
но изпълнение на работите по ТО в съответст-
вие с планираната дейност по ТО.
(2) Планирането се извършва:
1. предварително—в човекочасове, в съответ-
ствие с очаквания обем работа по ТО се осигуря-
ва необходимият персонал, помещения, съоръ-
жения, оборудване, инструменти, материали и
техническа документация (одобрени данни);
2. оперативно—предприемане на своевремен-
ни действия за осигуряване необходимия пер-
сонал, помещения, съоръжения, оборудване,
инструменти, материали и техническа докумен-
тация (одобрени данни) при настъпили проме-
ни в предварително планираните работи по ТО.
(3) Планът по ал. 2, т. 1 се преразглежда на
всеки 3 месеца.
(4) Когато през календарен месец не дости-
гат повече от 25 на сто от човекочасовете, се
уведомяват ръководителят по качеството, от-
говорният ръководител и ГД “ГВА”.
Чл. 35. При планирането се вземат предвид
снабдяване, контрол на наличното оборудване,
инструменти, контролна апаратура и материа-
ли, размер на помещенията, очаквани човеко-
часове, фактически човекочасове, подготовка
на работата, наличие на хангар, състояние на
околната среда, планиране на изпълнението на
работи с критична важност за безопасността на
полетите по време, когато персоналът е най-
работоспособен, както и ограниченията на чо-
вешките възможности.
Чл. 36. (1) Организацията за техническо об-
служване разработва процедура за предаване на
незавършена работа по ТО между различни сме-
ни и изпълнители, която се одобрява от ГД “ГВА”.
(2) При изготвяне на процедурата се вземат
предвид:
1. редът и планираното застъпване на сме-
ните;
2. способността на лицето от напускащата
смяна да разбира и предава важните елементи
на работата или задачата, която се предава на
лице от пристигащата смяна;
3. способността на лицето от пристигащата
смяна да разбира получената информация;
4. мястото, където се извършва предаването
на информацията.
Чл. 37. При планиране на ТО се спазват изис-
кванията на трудовото законодателство за ра-
ботното време, почивките и отпуските.
Раздел II
Изисквания по отношение на персонала
Чл. 38. Организацията за техническо обслуж-
ване назначава достатъчно персонал за ръковод-
ство, планиране, извършване, удостоверяване и
контрол на дейностите, за които е лицензирана.
Чл. 39. (1) Организацията за техническо об-
служване разработва учебни програми за теку-
що обучение в съответствие с издадения лиценз
съгласно приложение № 6.
(2) Учебните програми се одобряват от ГД
“ГВА” първоначално за 12 месеца.
(3) След изтичане на срока по ал. 2 ГД “ГВА”
оценява програмите, при необходимост дава за-
дължителни предписания за изменението им или
дава окончателно одобрение, когато чрез прог-
рамите се осигурява нужното равнище на знания.
Чл. 40. Обучението може да се извършва в
ОТО или в авиационен учебен център от препо-
даватели, одобрени от ГД “ГВА”.
Чл. 41. Всяко лице от персонала при постъп-
ване на работа се проверява за знанията му по
програмата “Човешки фактор”. Когато е необ-
ходимо, лицето преминава първоначално обу-
чение съгласно приложение № 7.
Чл. 42. (1) Организацията за техническо
обслужване назначава ръководен персонал с не-
обходимата квалификация, знания и опит. 
(2) Ръководният персонал предварително се
одобрява от ГД “ГВА”. Заявлението за одобре-
ние е по образец съгласно приложение № 8.
Чл. 43. (1) В зависимост от категорията на
лиценза ОТО има следният ръководен персонал:
1. отговорен ръководител, който организи-
ра, ръководи, отговаря и контролира изпълне-
нието на цялостната дейност, определя поли-
тиката на безопасност, утвърждава системата
за управление на качеството; когато той е и
изпълнителен ръководител на ОТО, отговаря
за своевременното осигуряване на достатъчно
финансови средства за осъществяване на дей-
ностите по ТО;
2. ръководител на базовото ТО, който осигу-
рява съответствието на извършваното базово
ТО с техническата документация и отговаря за
своевременно отстраняване на несъответствия,
установени в резултат на независим одит на
системата за управление на качеството;
3. ръководител на линейното ТО, който оси-
гурява съответствието на извършваното линей-
но ТО с техническата документация и отговаря
за своевременно отстраняване на несъответст-
вия, установени в резултат на независим одит
на системата за управление на качеството;